त्रिपाठी ने रांची में समारोह स्थल पर लगे एलईडी स्क्रीन के अधिक से अधिक उपयोग पर बल दिया। उन्होंने निर्देश दिया कि मुख्य समारोह के शुरू होने के पहले एलईडी स्क्रीन पर दिल्ली में आयोजित प्रधानमंत्री के स्वतंत्रता दिवस कवरेज को दिखाया जाये। सूचना एवं जनसंपर्क विभाग के निदेशक को निर्देश दिया गया कि वह साउंड सिस्टम एवं एलईडी स्क्रीन से प्रसारण सुनिश्चित करें। वहीं, स्वतंत्रता दिवस के मुख्य समारोह स्थल सहित पूरे राज्य में सुरक्षा की समीक्षा कर पुलिस महानिदेशक को संबंधित पदाधिकारियों को आवश्यक दिशा-निर्देश देने को भी कहा गया। साथ ही आपातकालीन स्थिति से निपटने के लिए हेलीकॉप्टर को तैयार रखने का निर्देश दिया गया।